Kompor ya iku piranti masak kang ngasilaké panas asal saka geni.[1] Kompor lumrahé tinemu ing pawon.[1] Bahan bakar kompor warna-warna kaya ta:[1]
LPG utawa Elpiji (gas)
Resistansi listrik (dengan elemen pemanas)
Kayu bakar
Bahan bakar lenga utawa lenga gas
Bahan bakar padat kaya ta areng, briket batu bara.
Kompor Gas
Ing laboratorium kompor lumrahé minangka manasaké sampel utawa bahan kang diuji cobaké ing percobaan.[1]
Sajarah besut
Nalika jaman peradhaban, manungsa wis ngerti geni kanggo ngolah panganan mentah supaya mateng.[2] Bangsa Timur kaya ta Cina, Koréa, lan Jepang wis luwih dhisik ngerténi kompor utawa tungku tinimbang bangsa barat.[2] Nalika tinemu kang sepisanan kompor dhapuré kaya tungku.[2] Tungku geni wis ana ing Cina wiwit jaman Dinasti Qin (221-206/207 SM).[2] Tungku iki digawé saka lemah.[2] Désainé mirib karo kamado ing Jepang nalika periodé Karajan Kofun ing abad 3 nganti 6.[2] Kamado nduwéni wujud kothak persegi kang ngurungi geni ing bolongan dhuwuré kanggo wadhah panci.[2] Kamado dhuwuré sakdhengkulé wong diwasa.[2] Bahan bakar kamado ya iku kayu utawa batubara kang dilebokaké saka bolongan ing pérangan ngarep.[2] Kamado terus dienggo nganti periodé Karajan Edo ing taun 1603-1867.[2]
Sing ndunungi Éropah ing abad pertengahan isih masak nganggo kayu baker.[2] Banjur nggawé tatakan kang luwih cendhek kanggo masak.[2] Saliyané iku ana uga kang masak nganggo perapian saka watu kang kasusun.[2] Perapian iki dhuwuré padha kaya bangkékan.[2] Perapian iki uga diwénéhi cerobong pega.[2] Kanthi cara iki masak bisa karo ngadég.[2] Panci kang kanggo masak diséléhaké persis ing sandhuwuré geni, kanthi cara digantung ing saka utawa kaki tiga.[2] Kanggo ngatur panas mung ngunggahke utawa ngedhunake panci.[2]
Kompor lenga gas portabel kang sepisanan digawé nalika taun 1849.[2] Kang nggawé kompor lenga iki jenengé Alexis Soyer.[2] Kompor gas kang sepisanan digawé taun 1820.[2] Tanggal 20 September 1859 George B. Simpson ing Washington DC, Amérikah Sarékat nggawé hak patén kompor listrik kang nggunakaké pemanas saka kumparan.[2] Énergi listrik bisa diowahi dadi énergi panas saka kumparan.[2] Taun 1970 ana ide kang nganti kumparan kawat karo glass-caramic, saéngga kompor saiki ora ana ambuné, ora ana pegané lan bisa ringkes, ora ngentékké panggonan.[2]
Cathetan suku besut
↑ a b c d artikata.com(dipunundhuh tanggal 5 Juni 2011)
↑ a b c d e f g h i j k l m n o p q r s t u v w x archive.kaskus.us[pranala mati permanèn](dipunundhuh tanggal 5 Juni 2011)